**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2016 metus lengvatą juridiniams ir fiziniams asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais, vykdantiems veiklą, skatinančią turizmą bei atlikusiems kompleksinį pastato stogo tvarkymą – I. Į. ,,Retro knygos“ (kodas 300959570), UAB ,,PETAURA“ (kodas 141482786), UAB „EUROZONA“ (įm. k. 142178284), UAB „BANDUŽIAI“ (įm. k. 140915067), UAB „FRIEDRICHO PASAŽAS“ (įm. k. 140766513), UAB „ŠIŠIONIŠKIS“ (įm. k. 141524979), UAB ,,Agdus“ (įm. k. 302249779), UAB „Mano valsas“ (įm. k. 302296266), UAB „Kopakopa“ (įm. k. 304268689), UAB „Klaipėda Tours“ (kodas 302822175) ir fiziniams asmenims V. E. *(duomenys neskelbtini)*, antstolei L. P. *(duomenys neskelbtini).*

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, susijusią su menu ir dailiaisiais amatais bei atlikusiems kompleksinius pastato stogo tvarkybos darbus Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių ir fizinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191) patvirtintų NTM lengvatų teikimo tvarkų aprašų nuostatomis.

Išnagrinėjus mokesčių mokėtojų pateiktus prašymus ir dokumentus, gavus Tarptautinių ryšių, verslo plėtros ir turizmo skyriaus, Apskaitos skyriaus išvadas dėl mokesčių mokėtojų tvarkų apraše numatytų reikalavimų NTM lengvatai gauti atitikimo ir atsižvelgiant į 2017 m. rugsėjo 8 d. Komisijos nekilnojamojo turto mokesčio lengvatų Klaipėdos miesto istorinėse dalyse nustatyti posėdžio protokolo Nr. ADM1-273 išvadas, lengvata suteiktina, vadovaujantis:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. p.:

1.1. I. Į. ,,Retro knygos“ (knygyno veikla, adresu: Tiltų g. 19, Klaipėda).

1.2. UAB ,,PETAURA“ (knygyno veikla, adresu: Tiltų g. 19, Klaipėda).

1.3. UAB „EUROZONA“ (antikvariatų veikla, adresu: Didžioji Vandens g. 7-5, Klaipėda);

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą:

2.1. UAB „BANDUŽIAI“ – tvarkos aprašo 2.4.3. p. (kepyklėlės – konditerijos parduotuvės veikla, adresu: H. Manto g. 27-1, Klaipėda);

2.2. UAB „FRIEDRICHO PASAŽAS“ – tvarkos aprašo 2.4.1., 2.4.2., 2.4.3., 2.4.8. p. (mažų parduotuvėlių, mažų kavinukių veikla ir sanitarinių mazgų, atitinkančių higienos normas, viešas paslaugų teikimas, adresu: Tiltų g. 26A, Klaipėda);

2.3. UAB „ŠIŠIONIŠKIS“ – tvarkos aprašo 2.4.2. p. (mažos kavinukės veikla, adresu: H. Manto g. 40A, Klaipėda);

2.4. UAB ,,Agdus“ - tvarkos aprašo 2.4.2. ir 2.4.8. p. (mažos kavinukės veikla ir sanitarinių mazgų, atitinkančių higienos normas, viešas paslaugų teikimas, adresu: Turgaus g. 23, Klaipėda);

2.5. UAB „Mano valsas“ – tvarkos aprašo 2.4.1. p. (mažos parduotuvėlės veikla, adresu: Šaltkalvių g. 3, Klaipėda);

2.5. UAB „Kopakopa“ – tvarkos aprašo 2.4.1. p. (mažos parduotuvėlės veikla, adresu: Turgaus g. 20, Klaipėda);

2.6. V. E. *(duomenys neskelbtini)* - tvarkos aprašo 2.4.1. p. (mažos parduotuvėlės veikla, adresu: Janonio g. 5-5, Klaipėda);

2.7. UAB „Klaipėda Tours“ – tvarkos aprašo 2.4.7. p. (turizmo agentūros veikla, adresu: Turgaus g. 2-17, Klaipėda).

3. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse kompleksinį pastatų fasadų ar stogų tvarkymą arba įrengusiems mažosios architektūros ar puošybos elementus, tvarkos aprašo 2.2. p.:

3.1. Antstolė L. P. *(duomenys neskelbtini)* - (pastato stogo remonto darbai, adresu: S. Nėries g. 6, Klaipėda).

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkos apraše keliamus reikalavimus ir pateikė visus reikalingus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais ir veiklą, skatinančią turizmą bei atlikusiems Klaipėdos miesto istorinėje dalyje pastato fasado tvarkymą nuosavomis lėšomis būtų suteikta mokestinė lengvata, tuo skatinant vystomą veiklą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Investicijų ir ekonomikos departamento Tarptautinių ryšių, verslo plėtros ir turizmo skyrius pateikė informaciją, kad I. Į. ,,Retro knygos“ (kodas 300959570), UAB ,,PETAURA“ (kodas 141482786), UAB „EUROZONA“ (įm. k. 142178284), UAB „BANDUŽIAI“ (įm. k. 140915067), UAB „FRIEDRICHO PASAŽAS“ (įm. k. 140766513), UAB „ŠIŠIONIŠKIS“ (įm. k. 141524979), UAB ,,Agdus“ (įm. k. 302249779), UAB „Mano valsas“ (kodas 302296266), UAB „Kopakopa“ (įm. k. 304268689), UAB „Klaipėda Tours“ (kodas 302822175) ir fiziniai asmenys V. E. *(duomenys neskelbtini)*, antstolė L. P. *(duomenys neskelbtini)* atitinka nereikšmingos pagalbos gavėjui keliamus reikalavimus ir jų vykdoma veikla atitinka tvarkos aprašo reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. I. Į. ,,Retro knygos“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 508,00 Eur NTM sumą už negyvenamąją patalpą, adresu: Tiltų g. 19 (mokestinė turto vertė 63500,00 Eur x 0,8 proc.), kurioje vykdo knygyno veiklą. Vadovaujantis tvarkos aprašo I dalies 4.1. punktu, lengvatos dydis – 100 proc. deklaruoto NTM sumos, t. y. **508,00 Eur.**

2.UAB ,,PETAURA“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 1088,00 Eur NTM sumą už negyvenamąją patalpą, adresu: Tiltų g. 19 (mokestinė turto vertė 136000,00 Eur x 0,8 proc.), kurioje vykdo knygyno veiklą. Mokesčių mokėtojas prašyme nurodė, kad veiklai naudoja tik dalį nekilnojamojo turto, t. y. 74,31 kv. metrus iš viso esančio 148,62 kv. m. patalpų ploto. Vadovaujantis tvarkos aprašo I dalies 4.1. punktu, lengvatos dydis – 100 proc. deklaruoto NTM sumos, nuo veiklai naudojamos turto dalies, t. y. **544,00 Eur.**

3.UAB „EUROZONA“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 331,00 Eur NTM sumą už negyvenamąją patalpą – parduotuvę, adresu: Didžioji Vandens g. 7-5 (mokestinė turto vertė 41400,00 Eur x 0,8 %). Vadovaujantis tvarkos aprašo I dalies 4.1. punktu, lengvatos dydis – 100 proc. deklaruoto NTM sumos, t. y. **331,00 Eur.**

4. UAB „BANDUŽIAI“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 27879,00 Eur NTM sumą. Už negyvenamosios patalpos, adresu: H. Manto g. 27-1 (bendras plotas 2316,37 kv.m) 366 kv. m. plotą, kuris naudojamas kepyklėlės ir konditerijos parduotuvės veiklai, apskaičiuota ir deklaruota nekilnojamojo turto mokesčio suma – 2400,42 Eur (mokestinė turto vertė 1899000 Eur /2316,37 kv.m x 366 kv.m x 0,8 proc.). Vadovaujantis tvarkos aprašo II dalies 4.2. p., lengvatos dydis - 30 proc., t.y. **720,13 Eur.**

5. UAB „FRIEDRICHO PASAŽAS“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 18149,00 Eur NTM sumą. Už nekilnojamąjį turtą adresu Tiltų g. 26A, Klaipėda, kuriam taikytina mokesčio lengvata, apskaičiuota NTM suma – 2308,00 Eur (mokestinė turto vertė 67900 Eur + mokestinė turto vertė 12000 Eur + mokestinė turto vertė 65000 Eur + mokestinė turto vertė 72100 Eur + mokestinė turto vertė 71500 Eur x 0,8 proc.), lengvatos dydis 50 proc., t.y. 1154,00 Eur. Už penkiuose nekilnojamojo turto objektuose (restorane, smuklėje, vyninėje, picerijoje, kavos arbatos namuose) Tiltų g. 26A, Klaipėda teiktas viešąsias sanitarinių mazgų paslaugas apskaičiuota NTM lengvatos suma – 870 Eur (5 x 174 Eur). Vadovaujantis tvarkos aprašo II dalies 4.1., 4.3. punktais, iš viso UAB „Friedricho pasažas“ taikytina NTM lengvatos suma – **2024,00 Eur**.

6. UAB „ŠIŠIONIŠKIS“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 918,00 Eur NTM sumą už negyvenamąją patalpą – kavinę, adresu: H. Manto g. 40A (mokestinės turto vertės 36200 Eur + 78500 Eur) x 0,8 %). Vadovaujantis tvarkos aprašo II dalies 4.2. punktu, lengvatos dydis – 30 proc. deklaruoto NTM sumos, t.y. **275,40 Eur.**

7. UAB ,,Agdus“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 840,00 Eur NTM sumą už negyvenamąją patalpą – kavinę, adresu: Turgaus g. 23 (mokestinė turto vertė 105000,00 Eur x 0,8 %). Vadovaujantis tvarkos aprašo II dalies 4.1. punktu, lengvatos dydis - 50 proc. deklaruoto NTM sumos, t. y. 420,00 Eur.Už teiktas viešąsias sanitarinių mazgų paslaugas NTM lengvatos suma, vadovaujantis tvarkos aprašo II dalies 4.3. punktu, lengvatos dydis - 174,00 Eur. Iš viso UAB „Agdus“ taikytina NTM lengvatos suma – **594,00 Eur**.

8. UAB „Mano valsas“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 631,00 Eur NTM sumą už negyvenamąją patalpą – parduotuvę, adresu: Šaltkalvių g. 3 (mokestinė turto vertė 78900,00 Eur x 0,8 %). Vadovaujantis tvarkos aprašo II dalies 4.1.punktu, lengvatos dydis – 50 proc. deklaruoto NTM sumos, t. y. **315,50 Eur**.

9. UAB „Kopakopa“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 406,00 Eur NTM sumą už negyvenamąją patalpą – parduotuvę, adresu: Turgaus g. 20 (mokestinė turto vertė 101547,00 Eur x 0,8 %). Mokesčių mokėtojas prašyme nurodė, kad veikla vykdoma nuo 2016 m. liepos 1 d., t.y. 6 kalendorinių metų mėnesius. Vadovaujantis tvarkos aprašo II dalies 4.1. punktu, lengvatos dydis - 50 proc. deklaruoto NTM sumos, už vykdomos veiklos 6 mėnesių laikotarpį, t. y. **203,00 Eur.**

10. V. E. *(duomenys neskelbtini)* kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo už 6 mėn. 412,00 Eur NTM sumą už negyvenamąją patalpą – parduotuvę, adresu: Janonio g. 5-5 (mokestinė turto vertė 103000,00 Eur x 0,8 %). Mokesčių mokėtojas prašyme nurodė, kad veikla vykdoma nuo 2016 m. rugpjūčio 31 d., t.y. 4 kalendorinių metų mėnesius. Vadovaujantis tvarkos aprašo II dalies 4.2. punktu, lengvatos dydis - 30 proc. deklaruoto NTM sumos, už vykdomos veiklos 4 mėnesių laikotarpį, t. y. **82,40 Eur.**

11. UAB „Klaipėdos Tours“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 574,00 Eur NTM sumą už negyvenamąją patalpą – parduotuvę, adresu: Turgaus g. 2-17 (mokestinė turto vertė 71700,00 Eur x 0,8 %). Vadovaujantis tvarkos aprašo 2.4.7. punktu, lengvatos dydis - 50 proc. deklaruoto NTM sumos, t. y. **287,00 Eur.**

12. Antstolė L. P. *(duomenys neskelbtini)* atliko pastato, adresu: S. Nėries g. 6, stogo tvarkybos darbus už 4363,06 Eur (be PVM). Komisija nekilnojamojo turto mokesčio lengvatų Klaipėdos miesto istorinėje dalyje nustatyti 2017 m. rugsėjo 8 d. posėdžio metu tinkamomis stogo remonto išlaidomis kompensuoti pripažino 4363,09 Eur (be PVM). Vadovaujantis tvarkos aprašo III dalies 2.2. punktu, anststolei L. P. galimas lengvatos dydis – 30 proc. nuo atliktų darbų vertės be PVM, bet ne daugiau kaip už dvejus metus deklaruotos ar deklaruotinos nekilnojamojo turto mokesčio sumos, t. y. **1308,92 Eur** (4363,06 Eur x 30 proc.).

 **6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **7.193,35 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė skatinti asmenis, vykdančius Klaipėdos miesto istorinėse dalyse veiklą, skatinančią turizmą, susijusią su menu ir atlikusiems Klaipėdos miesto istorinėse dalyse pastato stogo remonto darbus. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, Apskaitos skyriaus išvados dėl mokėtinų sumų, VšĮ „Klaipėdos turizmo ir kultūros informacijos centras“ pateiktos išvados dėl teiktų paslaugų, 2017 m. rugsėjo 8 d. Komisijos nekilnojamojo turto mokesčio lengvatų Klaipėdos miesto istorinėse dalyse nustatyti posėdžio protokolas Nr. ADM1-273, 36 lapai.

Mokesčių skyriaus vedėja Kristina Petraitienė